Oʻzbekiston Respublikasi Qurolli Kuchlari sohasidagi milliy qonunchilik bazasini kompleks tizimlashtirish belgilanganligi munosabati bilan Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash toʻgʻrisida
(law, 2022-11-29)

Mamlakatni har tomonlama rivojlantirish boʻyicha amalga oshirilayotgan tub islohotlar asosida Oʻzbekiston Respublikasi Qurolli Kuchlarining tuzilishi ham zamon talablari asosida qayta koʻrib chiqildi. Shu bilan birga, ushbu yoʻnalishdagi amaliy ishlarning huquqiy asosini tashkil etuvchi normativ-huquqiy hujjatlarni tizimlashtirish va bir-birini takrorlovchi normalarni bartaraf etish zarurati yuzaga kelmoqda. Milliy qonunchilik bazasining tizimliligini taʼminlash, undagi ortiqcha va oʻz huquqiy ahamiyatini yoʻqotgan normativ-huquqiy hujjatlarni bekor qilish, shuningdek, Oʻzbekiston Respublikasi Prezidentining “Milliy qonunchilik bazasini kompleks tizimlashtirish chora-tadbirlari toʻgʻrisida” 2021-yil 30-apreldagi PF-6218-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlari quyidagi asoslarga koʻra oʻz kuchini yoʻqotgan deb hisoblansin: qarorlarda keyinroq qabul qilingan normativ-huquqiy hujjatlar bilan bir xil normalarning mavjudligi; qarorlarda belgilangan normalarning keyinroq qabul qilingan qonunchilik hujjatlari normalariga zidligi; qarorlarning qabul qilinishiga asos boʻlgan yuqori yuridik kuchga ega qonunchilik hujjatlarining bekor qilinganligi natijasida oʻz dolzarbligini yoʻqotganligi; qarorlarda belgilangan bir martalik, vaqtincha bajarilishi lozim boʻlgan topshiriqlarning ijrosi taʼminlanganligi. 2. Mazkur qarorning bajarilishini nazorat qilish Oʻzbekiston Respublikasi mudofaa vaziri B.N. Qurbonov zimmasiga yuklansin. 1. Oʻzbekiston Respublikasi Prezidenti huzuridagi Vazirlar Mahkamasining “Oʻzbekiston Respublikasi Mudofaa ishlari vazirligi masalalari” 1991-yil 25-oktabrdagi 269-son qarori. 2. Vazirlar Mahkamasining “Muddatli xizmat harbiy xizmatchilariga va ularning oila aʼzolariga qoʻshimcha imtiyozlar toʻgʻrisida” 1994-yil 3-oktabrdagi 496-son qarori. 3. Vazirlar Mahkamasining “Mudofaa vazirligi, Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklarining harbiy xizmatga chaqirishni tashkil etish va oʻtkazish yuzasidan masʼuliyatini oshirish toʻgʻrisida” 2002-yil 26-sentabrdagi 333-son qarori. 4. Vazirlar Mahkamasining “Oʻzbekiston Respublikasi Qurolli Kuchlarining oddiy askarlar va serjantlar tarkibida muddatli harbiy xizmatni oʻtayotgan harbiy xizmatchilarga qoʻshimcha imtiyozlar berish toʻgʻrisida” 2003-yil 22-maydagi 227-son qarori. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish hamda ayrim qarorlarini oʻz kuchini yoʻqotgan deb hisoblash toʻgʻrisida” 2004-yil 26-iyuldagi 359-son qaroriga ilovaning 12-bandi. 6. Vazirlar Mahkamasining rus tilida qabul qilingan “Oʻzbekiston Respublikasi Mudofaa vazirligining moddiy-texnika bazasini mustahkamlash toʻgʻrisida” 2013-yil 29-avgustdagi 239-son qarorining 1 va 2-bandlari. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yoshlarga oid davlat siyosati samaradorligini oshirish va Oʻzbekiston yoshlar ittifoqi faoliyatini qoʻllab-quvvatlash toʻgʻrisida” 2017-yil 5-iyuldagi PF-5106-son Farmoni)” 2017-yil 12-sentabrdagi 712-son qaroriga ilovaning 2-bandi. 8. Vazirlar Mahkamasining “Oʻzbekiston Respublikasi Mudofaa vazirligi qoʻshinlarida harbiy xizmatchilarning ovqatlanishi sifatini tubdan yaxshilash chora-tadbirlari toʻgʻrisida” 2017-yil 24-noyabrdagi 942-son qarorining 2 — 4-bandlari. 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi fuqarolarining safarbarlik chaqiruvi rezervidagi xizmatini tashkil etish chora-tadbirlari toʻgʻrisida)” 2018-yil 5-apreldagi 267-son qaroriga ilovaning 2-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Oʻzbekiston Respublikasining Mudofaa doktrinasi toʻgʻrisida” 2018-yil 9-yanvardagi OʻRQ-458-son va “Davlat xavfsizlik xizmati toʻgʻrisida” 2018-yil 5-apreldagi OʻRQ-471-son qonunlari)” 2018-yil 20-sentabrdagi 748-son qaroriga ilovaning 15-bandi.